ai4bharat/Pralekha huggingface dataset:
তথ্যওসম্প্রচারমন্ত্রক
পশ্চিমবঙ্গের সালবাড়ির গুলমা চা বাগানে দিনব্যাপী সুসংহত প্রচার কর্মসূচি
কলকাতা, ১ জানুয়ারি, ২০২০
কেন্দ্রীয় তথ্য ও সম্প্রচার মন্ত্রকের আঞ্চলিক প্রচার দপ্তর  গত ৩০ ডিসেম্বর শিলিগুড়ির সালবাড়ি গুলমা চা বাগানে সারা দিনব্যাপী সুসংহত প্রচার কর্মসূচির আয়োজন করে। অনুষ্ঠানে ‘এক ভারত শ্রেষ্ঠ ভারত’, ‘স্বচ্ছ ভারত’, ‘প্লাস্টিক মুক্ত ভারত’ এবং ‘জলশক্তি’র ওপর একাধিক কর্মসূচির আয়োজন করা হয়। কর্মসূচিতে চা বাগানের কর্মী, স্বাস্থ্য দপ্তর, আশা ও অঙ্গনওয়াড়ি কর্মী, বিভিন্ন ক্ষেত্রের স্বনির্ভর গোষ্ঠীর সদস্যরা উপস্থিত ছিলেন। এর পাশাপাশি, আরওবি ‘এক ভারত শ্রেষ্ঠ ভারত’, ‘জলশক্তি’, ‘প্লাস্টিক মুক্ত ভারত’ ও ‘স্বচ্ছ ভারত’-এর ওপর চিত্র প্রদর্শনী ও আলোচনাসভার আয়োজন করে।
মুখ্য অতিথি গুলমা চা বাগানের ম্যানেজার শ্রী এইচ কে গুপ্তা অনুষ্ঠানের সূচনা করেন। অনুষ্ঠানে চা বাগানের অ্যাসিস্ট্যান্ট ম্যানেজার শ্রী অমৃত কুমার ঘোষ ‘এক ভারত শ্রেষ্ঠ ভারত’-এর ওপর বক্তব্য রাখেন। শ্রী ঘোষ বলেন, জাতিগত বৈষম্য দূর করে একত্রে থাকা এবং একটি রাজ্য বা কেন্দ্রশাসিত অঞ্চলের সাংস্কৃতিক ও প্রথাগত বৈশিষ্ট্য অন্যান্য রাজ্য ও কেন্দ্রশাসিত অঞ্চলের সঙ্গে বিনিময় করাই এই প্রকল্পের উদ্দেশ্য।
অনুষ্ঠানে বিশিষ্ট সমাজসেবী শ্রীমতী অনিতা চিক বারিক জলশক্তির ওপর বক্তব্য রাখতে গিয়ে গ্রীষ্মের সময় জল সঞ্চয়ের ওপর জোর দেন। তিনি বলেন, অভিভাবকই জল সংরক্ষণের বিষয়ে শিশুদের মধ্যে সাধারণ ধারণা তৈরি করে থাকেন। অনুষ্ঠানে শ্রীমতী ঊর্মিলা টিগ্গা, শ্রীমতী কিরণ টিগ্গা জল সংরক্ষণ, স্বচ্ছ ভারত এবং প্লাস্টিক মুক্ত ভারতের ওপর বিভিন্ন অভিজ্ঞতার কথা ব্যক্ত করেন।
অনুষ্ঠানের সাফল্য কামনা করে শ্রী গুপ্তা বলেন, আগামীদিনে চা বাগানে বসবাসকারীদের জন্য আরও বেশি করে সচেতনতামূলক প্রচারাভিযান আয়োজন করা প্রয়োজন।
এদিনের অনুষ্ঠানে বিভিন্ন সাংস্কৃতিক অনুষ্ঠান ও ক্যুইজ প্রতিযোগিতার আয়োজন করা হয়। বিজয়ীদের প্রতিযোগীদের হাতে পুরস্কার প্রদান করা হয়।
SSS/SS/DM
(Visitor Counter : 16
প্রধানমন্ত্রীরদপ্তর
প্রধানমন্ত্রী আচার্য বিনোভা ভাবে-র জন্ম বার্ষিকীতে শ্রদ্ধা জানিয়েছেন
নয়াদিল্লি, ১১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আচার্য বিনোভা ভাবে-র জন্ম বার্ষিকীতে শ্রদ্ধা জানিয়েছেন।
প্রধানমন্ত্রী এক্স-এ পোস্ট করে লিখেছেন :
“আচার্য বিনোভা ভাবে-র জন্ম বার্ষিকীতে শ্রদ্ধা নিবেদন করছি। সমাজ সংস্কার এবং প্রান্তিক মানুষের উন্নয়নে তাঁর অবিচল একাত্মতা আমাদের চিরকাল অনুপ্রেরণা দিয়ে আসছে। তাঁর এই স্বার্থহীনতা এবং একতার আদর্শ আগামী শতকগুলিতেও মানব সমাজকে পথ প্রদর্শন করুক।”
(AC/AP/NS
নির্বাচনকমিশন
পশ্চিমবঙ্গ সহ ২০টি রাজ্য ও কেন্দ্রশাসিত অঞ্চলে সাধারণ নির্বাচনের প্রথম পর্যায়ের মনোনয়নপত্র জমা দেওয়ার শেষ তারিখ আজ
কলকাতা, ২৫ মার্চ, ২০১৯
সপ্তদশ সাধারণ নির্বাচনের প্রথম পর্বের জন্য মনোনয়নপত্র জমা দেওয়ার শেষ তারিখ আজ। এই পর্বে পশ্চিমবঙ্গ সহ ২০টি রাজ্য ও কেন্দ্রশাসিত অঞ্চলে আগামী ১১ই এপ্রিল মোট ৯১টি আসনে ভোটগ্রহণ করা হবে। এই পর্যায়ে পশ্চিমবঙ্গের যে দুটি লোকসভা আসনে ভোট নেওয়া হবে, সেগুলি হল কোচবিহার  ও আলিপুরদুয়ার । কোচবিহার সংসদীয় কেন্দ্রে মোট ভোটদাতার সংখ্যা ১৮ লক্ষ ৯ হাজার ৫৯৮ এবং আলিপুরদুয়ার কেন্দ্রে ভোটদাতার সংখ্যা ১৬ লক্ষ ৪২ হাজার ২৮৫।
পশ্চিমবঙ্গ ছাড়াও বাকি যে রাজ্য ও কেন্দ্রশাসিত অঞ্চলগুলির সংসদীয় কেন্দ্রে ঐদিন ভোটগ্রহণ করা হবে, তার মধ্যে রয়েছে অন্ধ্রপ্রদেশের ২৫টি, অরুণাচল প্রদেশের দুটি, অসমের পাঁচটি, বিহারের চারটি, ছত্তিশগড়ের একটি, জম্মু ও কাশ্মীরের দুটি, মহারাষ্ট্রের সাতটি, মণিপুরের একটি, মেঘালয়ের দুটি, মিজোরামের একটি, নাগাল্যান্ডের একটি, ওড়িশার চারটি, সিকিমের একটি, তেলেঙ্গানার ১৭টি, ত্রিপুরার একটি, উত্তরপ্রদেশের আটটি ও উত্তরাখণ্ডের পাঁচটি সহ আন্দামান-নিকোবর দ্বীপপুঞ্জ এবং লাক্ষাদ্বীপের একটি করে আসন।
উল্লেখ করা যেতে পারে, এবারের সাধারণ নির্বাচনের প্রথম পর্বের ভোটগ্রহনের জন্য গত ১৮ই মার্চ বিজ্ঞপ্তি জারি করা হয়। আগামীকাল, অর্থাৎ ২৬শে মার্চ, জমা পড়া মনোনয়নপত্রগুলি পরীক্ষা করে দেখা হবে। মনোনয়নপত্র প্রত্যাহারের শেষ দিন আগামী বৃহস্পতিবার, ২৮শে মার্চ।
CG/BD/DM
(Visitor Counter : 118
প্রধানমন্ত্রীরদপ্তর
প্রধানমন্ত্রী ৯ই অগাস্ট পিএম-কিষাণের পরবর্তী কিস্তির অর্থ প্রদান করবেন
নয়াদিল্লি, ০৭ অগাস্ট, ২০২১
প্রধানমন্ত্রী শ্রী নরেন্দ্র মোদী ৯ই অগাস্ট বেলা ১২টা ৩০ মিনিটে ভিডিও কনফারেন্সের মাধ্যমে প্রধানমন্ত্রী কিষাণ সম্মান নিধি  প্রকল্পের পরবর্তী কিস্তির অর্থ প্রদান করবেন। এর ফলে, ৯ কোটি ৭৫ লক্ষেরও বেশি সুবিধাভোগী কৃষক পরিবারের অ্যাকাউন্টে ১৯ হাজার ৫০০ কোটি টাকা পাঠানো হবে। প্রধানমন্ত্রী এই অনুষ্ঠানে সুবিধাভোগী কৃষকদের সঙ্গে মতবিনিময় করবেন এবং জাতির উদ্দেশে ভাষণ দেবেন।
পিএম-কিষাণ : এই প্রকল্পে সুবিধাভোগী কৃষক পরিবার বছরে ৬ হাজার টাকা আর্থিক সহায়তা পান। প্রতি চার মাস অন্তর তাঁদের ২ হাজার টাকা করে দেওয়া হয়। সুবিধাভোগীদের ব্যাঙ্ক অ্যাকাউন্টে সরাসরি এই অর্থ হস্তান্তর করা হয়। এ পর্যন্ত ১ লক্ষ ৩৮ হাজার কোটি টাকার সম্মান রাশি কৃষক পরিবারগুলিকে দেওয়া হয়েছে।
কেন্দ্রীয় কৃষি মন্ত্রী এই অনুষ্ঠানে উপস্থিত থাকবেন।
CG/CB/SB
(
প্রধানমন্ত্রীরদপ্তর
সুজলন এনার্জির প্রতিষ্ঠাতা শ্রী তুলসী তাঁতির প্রয়াণে শোক ও সমবেদনা জানালেন প্রধানমন্ত্রী
নয়াদিল্লি, ২ অক্টোবর, ২০২২
বর্ষীয়ান ব্যবসায়ী তথা সুজলন এনার্জির প্রতিষ্ঠাতা শ্রী তুলসী তাঁতির প্রয়াণে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“শ্রী তুলসী তাঁতি ছিলেন ভারতের বাণিজ্য জগতের এক পথিকৃৎ। ভারতের অর্থনৈতিক অগ্রগতির পেছনে তাঁর যেমন অবদান ছিল, তেমনই দেশের উন্নয়ন প্রক্রিয়াকে নিরন্তর করে তোলার কাজেও শক্তি যুগিয়েছিলেন তিনি। তাঁর এই আকস্মিক মৃত্যুতে আমি ব্যথিত। তাঁর পরিবার-পরিজন ও বন্ধুবর্গকে জানাই আমার সমবেদনা। ওম শান্তি!”
PG/SKD/DM/
(
সারওরসায়নমন্ত্রক
জৈব পচনশীল বর্জ্য থেকে বিজয়পুরের এনএফএল সার উৎপাদন করবে
নয়াদিল্লী, ২২ আগস্ট, ২০২০
সার দপ্তরের অধীনস্থ রাষ্ট্রায়ত্ত্ব সংস্থা ন্যাশনাল ফার্টিলাইজার্স লিমিটেড  মধ্যপ্রদেশের বিজয়পুরে একটি জৈব বর্জ্য রূপান্তরশীল সার কারখানা গড়ে তুলবার পরিকল্পনা নিয়েছে। জৈব পচনশীল বর্জ্য পদার্থগুলি এই কারখানায় নিয়ে গিয়ে সেখানে যে অংশগুলি পচনশীল নয় সেগুলি পৃথক করা হবে, তারপরে ১০ দিন ধরে পচনশীল অংশটিকে সারে পরিণত করা হবে।
স্বচ্ছ ভারত উদ্যোগে শহরগুলির জৈব পচনশীল বর্জ্য পদার্থ থেকে দৈনিক ২ হাজার কেজি সার তৈরির পরিকল্পনা করা হয়েছে। এই বর্জ্যের মধ্যে উদ্যান পালনের বর্জ্য পদার্থও থাকবে। উৎপাদিত সার বিভিন্ন উদ্যান এবং সর্বসাধারণের জায়গায় ব্যবহারের পাশাপাশি নাগরিকরা চাইলে তাদের বাগানেও ব্যবহার করতে পারবেন।
বিজয়পুর এনএফএল-এর চিফ জেনারেল ম্যানেজার শ্রী জগদীপ শাহ সিং প্রস্তাবিত এই জৈব বর্জ্য রূপান্তরশীল সার কারখানার ভিতপূজোয় অংশ নিয়েছেন।
(CG/CB/NS
প্রধানমন্ত্রীরদপ্তর
ভারত-অস্ট্রেলিয়া বৃত্তীয় অর্থনীতি  উপর আয়োজিত হ্যাকাথনের দীক্ষান্ত অনুষ্ঠানে প্রধানমন্ত্রী বক্তব্য রেখেছেন
বৃত্তীয় অর্থনীতির মাধ্যমে আমাদের গ্রহের বাস্তুতন্ত্রের উপর চাপ কমানোর ক্ষেত্রে গুরুত্বপূর্ণ পদক্ষেপ নেওয়া যায়ঃ- প্রধানমন্ত্রী
কোভিড পরবর্তী বিশ্বে ভারত-অস্ট্রেলিয়ার শক্তিশালী অংশীদারিত্ব গুরুত্বপূর্ণ ভূমিকা পালন করবেঃ-প্রধানমন্ত্রী
নতুনদিল্লী, ১৯শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, আমাদের গ্রহের ওপর ভোগবাদী অর্থনীতি যথেষ্ট সমস্যার সৃষ্টি করছে, আর তাই আমাদের পণ্যসামগ্রী ব্যবহারের পদ্ধতির দিকটি বিবেচনা করতে হবে এবং কিভাবে আমরা এর ফলে, বাস্তুতন্ত্রের উপর চাপ কমাতে পারি, সেদিকেও খেয়াল রাখতে হবে। এটিই হ’ল বৃত্তীয় অর্থনীতির ধারণা। আমরা যেসমস্ত চ্যালেঞ্জগুলির সম্মুখীন সেগুলি সমাধান করতে এটি গুরুত্বপূর্ণ পদক্ষেপ হতে পারে। শ্রী মোদী আজ ভিডিও কনফারেন্সের মাধ্যমে ভারত-অস্ট্রেলিয়া বৃত্তীয় অর্থনীতি  উপর আয়োজিত হ্যাকাথনের দীক্ষান্ত অনুষ্ঠানে ভাষণ দিচ্ছিলেন।
প্রধানমন্ত্রী বলেছেন, আমাদের জীবনযাত্রায় বিভিন্ন সামগ্রীর পুনর্ব্যবহার, বর্জ্য পদার্থ বাতিল করা এবং দক্ষভাবে সম্পদের ব্যবহার করা অত্যন্ত গুরুত্বপূর্ণ উপাদান। দুটি দেশ বৃত্তীয় অর্থনীতির সমাধানের দিকে এগিয়ে যাওয়ার ক্ষেত্রে আপনাদের উদ্ভাবনগুলি যে অনুপ্রেরণার কারণ হবে, সে বিষয়ে তিনি আশাবাদী। হ্যাকাথনে উদ্ভাবনগুলিকে কিভাবে বাস্তবায়িত ও সাহায্য করা যায়, সে বিষয়টি নিয়ে এখন ভাবনাচিন্তা করতে হবে। শ্রী মোদী বলেছেন,” আমাদের কখনই ভুলে গেলে চলবে না যে, আমরা প্রত্যেককে মা বসুন্ধরা যা দিচ্ছেন তার মালিক আমরা নই, ভবিষ্যৎ প্রজন্মের জন্য আমরা শুধুমাত্র তার রক্ষাকর্তা।“
প্রধানমন্ত্রী বলেছেন, আজকের তারুণ্যে ভরপুর অংশগ্রহণকারীরা যে উৎসাহ ও উদ্দীপনা দেখিয়েছেন, সেটি ভারত ও অস্ট্রেলিয়ার অংশীদারিত্বের দায়িত্বকে আরও এগিয়ে নিয়ে যাবে।
“কোভিড পরবর্তী বিশ্বে ভারত-অস্ট্রেলিয়া অংশীদারিত্ব গুরুত্বপূর্ণ ভূমিকা পালন করবে।এই অংশীদারিত্বে আমাদের যুবসম্প্রদায়, আমাদের তরুণ উদ্ভাবকরা, আমাদের নতুন উদ্যোগীরা সম্মুখভাগে থাকবেন।“
প্রধানমন্ত্রীরদপ্তর
বিশ্ব ব্যাঙ্কের লজিস্টিক পারফরম্যান্স ইনডেক্স-এ ১৬-তম স্থানে ভারতের নজরকাড়া উত্থানে সন্তোষ প্রকাশ প্রধানমন্ত্রীর
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী বিশ্ব ব্যাঙ্কের লজিস্টিক পারফরম্যান্স ইনডেক্স-এ ১৬-তম স্থানে ভারতের নজরকাড়া উত্থানে সন্তোষ প্রকাশ করেছেন।
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল-এর এক ট্যুইটের প্রত্যুত্তরে প্রধানমন্ত্রী বলেছেন;
“পণ্য, পরিকাঠামোর উন্নতিতে আমাদের সংস্কার ও মনোনিবেশের ফলস্রুতি হিসেবে একটি উৎসাহব্যঞ্জক প্রবণতা। এই সাফল্য আমাদের খরচ কমিয়ে দেবে এবং আমাদের ব্যবসাকে আরও প্রতিযোগিতামূলক করে তুলবে।”
PG/MP/NS
(
তথ্যওসম্প্রচারমন্ত্রক
গোয়ায় অনুষ্ঠিতব্য ৫২তম আইএফএফআই-তে আন্তর্জাতিক প্রতিযোগিতায় ১৫টি চলচ্চিত্র অংশ নেবে
গোদাবরী, মে বসন্তরাও এবং সেমখর প্রতিযোগিতায় স্থান পেয়েছে
নয়াদিল্লি, ১১ নভেম্বর, ২০২১
৫২তম আন্তর্জাতিক চলচ্চিত্র উৎসবে বেশ কয়েকটি বিদেশি ছবি প্রতিযোগিতায় স্থান পেয়েছে। বিশ্বের বিভিন্ন প্রান্তের কাহিনীচিত্র প্রতিযোগিতায় অংশ নেবে। গোল্ডেন পিকক সহ অন্যান্য পুরস্কারের জন্য যে ১৫টি চলচ্চিত্রকে বাছাই করা হয়েছে, সেগুলি হ’ল –
১) এনি ডে নাও – নির্দেশক : হামি রামেজান 
২) শার্লট – নির্দেশক : সিমন ফ্র্যাঙ্কো 
৩) গোদাবরী – নির্দেশক : নিখিল মহাজন 
৪) ইন্ট্রেগাল্ডে – নির্দেশক : রাদু মুনতিন 
৫) ল্যান্ড অফ ড্রিমস্ - নির্দেশক : শিরিন নেশত এবং শোজা আজারি 
৬) লিডার – নির্দেশক : কাটিয়া প্রিউইজিনেস্কো 
৭) মে বসন্তরাও – নির্দেশক : নিপুন অবিনাশ ধর্মাধিকারী 
৮) মস্কো ডাজ নট হ্যাপেন – নির্দেশক : দামিত্রি ফেদেরোভ 
৯) নো গ্রাউন্ডে বিনিত দ্য ফিট – নির্দেশক : মোহম্মাদ রাব্বি মৃধা 
১০) ওয়ানস উই ওয়্যার গুড ফর ইউ – নির্দেশক : ব্র্যাঙ্কো স্মিড 
১১) রিং ওয়ান্ডারিং – নির্দেশক : মাসাকাজু কানেকো 
১২) সেভিং ওয়ান হু ওয়াজ ডেড – নির্দেশক : ভ্যাক্ল্যাভ কাদরাঙ্কা 
১৩) সেমখোর – নির্দেশক : আইমি বড়ুয়া 
১৪) দ্য ডর্ম – নির্দেশক : রোমান ভাসিয়ানোভ 
১৫) দি ফার্স্ট ফলেন : নির্দেশক : রড্রিগো দ্য অলিভিয়েরা 
এই চলচ্চিত্রগুলি বিভিন্ন পুরস্কারে ভূষিত হবে।
১) সেরা চলচ্চিত্র  – পুরস্কারের নগদ অর্থ ৪০ লক্ষ টাকা। এই অর্থ নির্দেশক ও প্রযোজকের মধ্যে সমভাবে বন্টিত হবে। এছাড়াও, নির্দেশক গোল্ডেন পিকক এবং একটি শংসাপত্র পাবেন। প্রযোজকও শংসাপত্র পাবেন।
২) সেরা নির্দেশক – সিলভার পিকক, শংসাপত্র এবং নগদ ১৫ লক্ষ টাকা।
৩) সেরা অভিনেতা – সিলভার পিকক, শংসাপত্র এবং নগদ ১০ লক্ষ টাকা।
৪) সেরা অভিনেত্রী – সিলভার পিকক, শংসাপত্র এবং নগদ ১০ লক্ষ টাকা।
৫) বিশেষ জুরি পুরস্কার - সিলভার পিকক, শংসাপত্র এবং নগদ ১৫ লক্ষ টাকা
ক) চলচ্চিত্র  : এই পুরস্কার চলচ্চিত্র নির্দেশককে দেওয়া হবে।
খ) ব্যক্তি-বিশেষ : চলচ্চিত্রে তাঁর সৃজনশীল অবদানের স্বীকৃতি-স্বরূপ।
CG/CB/SB
(Visitor Counter : 106
কর্মী, জন-অভিযোগএবংপেনশনমন্ত্রক
কোভিড-১৯ এর বিরুদ্ধে লড়াইয়ে প্রশাসনিক আধিকারিকদের কাজের ভূয়সী প্রশংসা করলেন ডঃ জিতেন্দ্র সিং
নয়াদিল্লি, ২১ এপ্রিল, ২০২০
কোভিড-১৯ এর বিরুদ্ধে লড়াইয়ে প্রশাসনিক সেবার আধিকারিকদের কাজের ভূয়সী প্রশংসা করলেন কেন্দ্রীয় প্রশাসনিক কর্মীবর্গ, জন অভিযোগ ও পেনশন দপ্তরের প্রতিমন্ত্রী ডঃ জিতেন্দ্র সিং। আজ সিভিল সার্ভিসেস দিবস উপলক্ষে ২৫ টি রাজ্য ও পাঁচটি কেন্দ্র শাসিত অঞ্চলের প্রশাসনিক আধিকারিকদের সঙ্গে ভিডিও মারফৎ তিনি এক আলোচনা বৈঠক করেন। ডঃ সিং প্রশাসনিক সেবার আধিকারিকদের মধ্যে পারস্পরিক সুসম্পর্ক গড়ে তোলার উপরেও জোর দেন। এই প্রসঙ্গে তিনি ‘কারুনা’ প্ল্যাটফর্মের প্রসঙ্গ উত্থাপন করে জানান প্রশাসনিক সেবার ২৯টি বিভাগের আধিকারিকরা এই মঞ্চে থাকায় প্রাকৃতিক বিপর্যয়ের সময় সুসংবদ্ধ ভাবে কাজ করা সম্ভব হয়েছে। প্রধানমন্ত্রী কেয়ার্স তহবিলে আধিকারিকরা তাদের এক দিনের বেতন দেওয়ায় তিনি সন্তোষ প্রকাশ করেন। তিনি বলেন জেলা শাসকরা কোভিড-১৯ এর বিরুদ্ধে একেবারে সামনের সারিতে থেকে লড়াই করছেন, তাদের কাঁধেই রয়েছে এই দেশে সংক্রমণ নিয়ন্ত্রন করার বিশাল দায়িত্ব।
ডঃ জিতেন্দ্র সিং বলেন প্রধানমন্ত্রী শ্রী নরেন্দ্র মোদী নেতৃত্বাধীন সরকারের লক্ষই হোল ‘ন্যূনতম সরকার অধিকতম প্রশাসন’। গত ৬ বছরে প্রশাসনিক সেবার নিয়ম কানুনে বহু রদবদল ঘটানো হয়েছে বলে তিনি উল্লেখ করেন।
২১ এপ্রিল প্রশাসনিক সেবা দিবসের যে অনুষ্ঠান হয়ার কথা ছিল তা লকডাউনের কারনে পিছিয়ে দেওয়া হয়েছে। প্রশাসনিক সেবায় অসামান্য অবদানের স্বীকৃতি স্বরূপ যে প্রধানমন্ত্রী পদক দেওয়া হয় তা এ বছর ৩১ অক্টোবর সর্দার বল্লভ ভাই প্যাটেলের জন্মদিনে দেওয়া হবে।
(CG/SDG
খনিমন্ত্রক
নতুন দিল্লিতে ৩৬তম আন্তর্জাতিক ভূতাত্ত্বিক কংগ্রেস অনুষ্ঠিত হবে
নয়াদিল্লি, ১৬ মার্চ, ২০২২
৩৬তম আন্তর্জাতিক ভূতাত্ত্বিক কংগ্রেস  – এর মূল ভাবনা হল ‘ভূ-বিজ্ঞান : স্থিতিশীল ভবিষ্যতের জন্য মূল বিজ্ঞান’। ২০-২২শে মার্চ ভার্চ্যুয়াল মাধ্যমে এই কংগ্রেস অনুষ্ঠিত হবে। কেন্দ্রীয় খনি মন্ত্রক, ভূ-বিজ্ঞান মন্ত্রক, ইন্ডিয়ান ন্যাশনাল সায়েন্স অ্যাকাডেমি এবং বাংলাদেশ, নেপাল ও শ্রীলঙ্কার সায়েন্স অ্যাকাডেমি যৌথভাবে এই কংগ্রেসের আয়োজন করবে। আইজিসি ভূ-বিজ্ঞানের অলিম্পিক হিসাবে পরিচিত। প্রতি চার বছর অন্তর এই কংগ্রেস অনুষ্ঠিত হয়। বিশ্বের নানা প্রান্তের ৫-৭ হাজার প্রতিনিধি এই কংগ্রেসে যোগদান করবেন।
অনুষ্ঠানে ভূ-বিজ্ঞান সম্পর্কিত বিভিন্ন তথ্য আদান-প্রদান করা হবে। এছাড়াও, খনি, খনিজ সম্পদ উত্তোলন, জলের ব্যবহার, খনিজ সম্পদ এবং পরিবেশ সংক্রান্ত বিভিন্ন ক্ষেত্রে উদ্ভূত সমস্যাগুলির সমাধানে বিভিন্ন পন্থা-পদ্ধতি নিয়ে আলোচনা হবে। কেন্দ্রীয় কয়লা খনি ও সংসদ বিষয়ক মন্ত্রী শ্রী প্রহ্লাদ যোশী এই কংগ্রেসের উদ্বোধন করবেন। তাঁর সঙ্গে থাকবেন কেন্দ্রীয় প্রতিমন্ত্রী ডাঃ জিতেন্দ্র সিং, শ্রী রাওসাহেব পাটিল দানভে এবং শ্রী দেবুসিং চৌহান।
সারা বিশ্ব আজ নানা বিষয়ের স্থিতিশীলতার প্রশ্নে উদ্বিগ্ন। ৩৬তম আইজিসি-তে ভূ-বিজ্ঞানের সঙ্গে স্থিতিশীল ভবিষ্যতের সম্পর্ক নিয়ে আলাপ-আলোচনা হবে। ভারত ৩৪তম আন্তর্জাতিক ভূতাত্ত্বিক কংগ্রেসে ৩৬তম সম্মেলন নতুনদিল্লতে আয়োজন করার আবেদন জানায়। বর্তমান কংগ্রেস ২০২০-র ২-৪ঠা মার্চ অনুষ্ঠিত হওয়ার কথা ছিল। কিন্তু, কোভিডের কারণে তা পিছিয়ে যায়। কংগ্রেস উপলক্ষে একটি স্মারক ডাকটিকিট প্রকাশ করা হবে। ৫৮ বছর আগে ২২তম কংগ্রেসও ভারতে অনুষ্ঠিত হয়। এশিয়া মহাদেশে সেবারই প্রথম ভূতাত্ত্বিক কংগ্রেস অনুষ্ঠিত হয়েছিল।
CG/CB/SB
(Visitor Counter : 119
প্রধানমন্ত্রীরদপ্তর
প্রধানমন্ত্রী ২০শে ফেব্রুয়ারি নীতি আয়োগের পরিচালন পর্ষদের ষষ্ঠ বৈঠকে পৌরোহিত্য করবেন
নতুনদিল্লি, ১৮ই ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ২০শে ফেব্রুয়ারি, সকাল ১০টা ৩০ মিনিটে ভিডিও কনফারেন্সের মাধ্যমে নীতি আয়োগের পরিচালন পর্ষদের ষষ্ঠ বৈঠকে পৌরোহিত্য করবেন। কৃষি, পরিকাঠামো, উৎপাদন, মানব সম্পদ উন্নয়ন, তৃণমূল স্তরে পরিষেবা প্রদান এবং স্বাস্থ্য ও পুষ্টির মত বিভিন্ন বিষয় নিয়ে বৈঠকে আলোচনা হবে।
বিভিন্ন বিষয়, আন্তঃদাপ্তরিক নানা প্রসঙ্গ এবং যুক্তরাষ্ট্রীয় নানা প্রসঙ্গ নিয়ে আলোচনার জন্য পরিচালন পর্ষদ একটি ব্যবস্থাপনা গড়ে তুলেছে। এ প্রধানমন্ত্রী, রাজ্য ও কেন্দ্রশাসিত অঞ্চলগুলির মুখ্যমন্ত্রী, কেন্দ্রশাসিত অঞ্চল গুলির উপরাজ্যপালরা এই পর্ষদের সদস্য। প্রথম বারের মত লাদাখ ও কেন্দ্রশাসিত অঞ্চল হিসেবে জম্মু কাশ্মীর পর্ষদের বৈঠকে যোগ দেবে। অন্যান্য কেন্দ্র শাসিত অঞ্চলগুলির প্রশাসকদেরও এই বৈঠকে যোগ দেবার জন্য আমন্ত্রণ জানান হয়েছে। পরিচালন পর্ষদের পদাধিকার বলে যারা সদস্য, তাঁরা ছাড়াও কেন্দ্রীয় মন্ত্রীরা, নীতি আয়োগের ভাইস চেয়ারম্যান, মূখ্য কার্যনির্বাহী আধিকারিক, সদস্য বৃন্দ, কেন্দ্রীয় সরকারের পদস্থ আধিকারিকরা এই বৈঠকে যোগ দেবেন।
শিল্পওবাণিজ্যমন্ত্রক
এপ্রিলে ভারতের বৈদেশিক বাণিজ্য
নয়াদিল্লি, ১৬ মে, ২০১৯
এপ্রিল মাসে পণ্য ও পরিষেবা মিলিয়ে ভারতের সার্বিক রপ্তানি ৪,৪০৬ কোটি ডলার হবে বলে ধরা হয়েছে যা ২০১৮-র এপ্রিলের তুলনায় ১.৩৪ শতাংশ বেশি। এপ্রিলে সার্বিক আমদানির পরিমাণ ধরা হয়েছে ৫,২৮৩ কোটি ডলার যা ২০১৮-র এপ্রিলের তুলনায় ৪.৫৩ শতাংশ বেশি।
রিজার্ভ ব্যাঙ্ক মার্চের সাম্প্রতিক তথ্য প্রকাশ করেছে। এপ্রিলের তথ্য খুব শীঘ্রই প্রকাশ করা হবে।
এপ্রিলে পণ্য রপ্তানি হয়েছে ১ লক্ষ ৮১ হাজার ২১ কোটি ৩৪ লক্ষ টাকা মূল্যের। ২০১৮-র এপ্রিলে এর পরিমাণ ছিল ১ লক্ষ ৭০ হাজার ৫২ কোটি ৯৬ লক্ষ টাকা। বৃদ্ধির হার, ৬.৪৫ শতাংশ। গুরুত্বপূর্ণ পণ্যগুলির রপ্তানি বেড়েছে।
২০১৯-এর এপ্রিলে আমদানির পরিমাণ ২ লক্ষ ৮৭ হাজার ৪৩২ কোটি ৯৩ লক্ষ টাকা। গত বছর ওই একই মাসে এই পরিমাণ ছিল ২ লক্ষ ৬০ হাজার ৮৪ কোটি ৬৭ লক্ষ টাকা। এক্ষেত্রে বৃদ্ধি হয়েছে ১০.৫২ শতাংশ।
অশোধিত তেল এপ্রিল মাসে আমদানি হয়েছে ৭৮ হাজার ৯৮৯ কোটি ৪৬ লক্ষ টাকা যা গত বছরের একই সময়ের তুলনায় ১৫.৫৮ শতাংশ বেশি। এই সূত্রে বলা যায় যে, এপ্রিলে গ্লোবাল ব্রেন্ট-এর দাম কমেছে ২০১৮-র এপ্রিলের তুলনায় ০.৬০ শতাংশ। এই তথ্য পাওয়া গেছে বিশ্ব ব্যাঙ্ক থেকে। তেল নয়, এমন পণ্যের আমদানির পরিমাণ এপ্রিল মাসে ধরা হয়েছিল ২ লক্ষ ৮ হাজার ৪৪৩ কোটি ৪৭ লক্ষ টাকা মূল্যের যা গত বছরের এপ্রিলের তুলনায় ৮.৭১ শতাংশ বেশি।
১৫ই মে রিজার্ভ ব্যাঙ্ক যে তথ্য প্রকাশ করেছে তাতে দেখা যাচ্ছে, ডলারের মূল্যে রপ্তানিতে ৬.৫৯ শতাংশ বৃদ্ধি হয়েছে ২০১৮-র মার্চের তুলনায়। ওই একই প্রতিবেদন থেকে জানা যাচ্ছে, ২০১৯-এর মার্চে আমদানি হয়েছে ৭৮ হাজার ৯৬২ কোটি ৪৩ লক্ষ টাকার যা ২০১৮-র মার্চের তুলনায় ডলারের প্রেক্ষিতে ১০.৫৫ শতাংশ বেশি।
পণ্য ক্ষেত্রে ২০১৯-এর এপ্রিলে বাণিজ্য ঘাটতি ধরা হয়েছে ১,৫৩৩ কোটি ডলার। ২০১৮-র এপ্রিলে ঘাটতি হয়েছিল ১,৩৭২ কোটি ডলার।
পরিষেবা ক্ষেত্রে মার্চ মাসের ঘাটতি ধরা হয়েছিল ৬৫৮ কোটি ডলার।
সব মিলিয়ে ২০১৯-এর এপ্রিলে বাণিজ্য ঘাটতি ধরা হয়েছে ৮৭৮ কোটি ডলার। ২০১৮-র এপ্রিলে ওই পরিমাণ ছিল ৭০৭ কোটি ডলার।
CG/AP/DM
(Visitor Counter : 101
বিজ্ঞানওপ্রযুক্তিমন্ত্রক
সিএসআইআর-সিআইএমএফআর-এর প্ল্যাটিনাম জয়ন্তীর উদ্বোধন করেছেন ডঃ হর্ষ বর্ধন
নয়াদিল্লি, ১৭ নভেম্বর, ২০২০
কেন্দ্রীয় বিজ্ঞান ও প্রযুক্তি, ভূ-বিজ্ঞান এবং স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ সিএসআইআর-এর ধানবাদের সেন্ট্রাল ইনস্টিটিউট অফ মাইনিং অ্যান্ড ফুয়েল রিসার্চ -এর প্ল্যাটিনাম জয়ন্তীর উদ্বোধন করেছেন। মন্ত্রী অনলাইনের মাধ্যমে কয়লা থেকে সিন-গ্যাস প্ল্যাট, কয়লা থেকে গ্যাস উৎপাদন এবং আমদানিকৃত কোক কয়লার পরিবর্তে দেশীয় কয়লাকে নতুন উদ্ভাবনী প্রযুক্তিতে আরো উন্নত ব্যবহারের প্রক্রিয়াও জাতির উদ্দেশে উৎসর্গ করেছেন। মন্ত্রী এই উপলক্ষে সিএসআইআর-সিআইএমএফআর-কে অভিনন্দন জানিয়ে বলেছেন, দীর্ঘ সাত দশক ধরে এই সংস্থা বিভিন্ন গুরুত্বপূর্ণ উদ্ভাবনী কাজ চালিয়ে আসছে।
ডঃ হর্ষ বর্ধন সিআইএমএফআর-এর কৌশলগত এবং পরিকাঠামোগত ক্ষেত্রে বেশ কিছু অবদানের কথা উল্লেখ করেছেন। এর মধ্যে পাথর খোদাই করার প্রযুক্তি রয়েছে। এই প্রযুক্তি সড়ক, রেলপথ, সুড়ঙ্গ, জলবিদ্যুৎ প্রকল্প এবং খনির কাজ করতে সাহায্য করবে। মন্ত্রী জানিয়েছেন, ভারত ছাড়াও আমাদের বিজ্ঞানী ও প্রযুক্তিবিদরা মিজোরাম থেকে মায়ানমারের কালাদান মাল্টি-মডেল ট্রানজিট প্রকল্প, আফগানিস্তানে সালমা জলাধার এবং ভুটানে টালা ও পুনাতসাংচু ১ ও ২ জলবিদ্যুৎ প্রকল্পের কাজও করেছেন। অনুষ্ঠানে ডঃ হর্ষ বর্ধন সংস্থার প্ল্যাটিনাম জয়ন্তীর লোগোটিরও উদ্বোধন করেছেন। তাঁর উপস্থিতিতে এই প্রতিষ্ঠানের সঙ্গে বিভিন্ন সংস্থার পাঁচটি চুক্তি স্বাক্ষরিত হয়েছে। অনুষ্ঠানে বিশিষ্ট ব্যক্তিরা উপস্থিত ছিলেন।
প্রধানমন্ত্রীরদপ্তর
প্যারালিম্পিক্স গেমসে শ্যুটার সিংহরাজ আধানার রৌপ্য পদক জয়ে প্রধানমন্ত্রীর অভিনন্দন
নতুনদিল্লি, ৪ঠা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে রৌপ্য পদক জেতায় শ্যুটার সিংহরাজ আধানাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ সিংহরাজ আধানা আরো একবার তাঁর শ্রেষ্ঠত্ব দেখালেন। মিক্সড ৫০মিটার পিস্তল এসএইচ১-এ তিনি আরো একটি পদক জিতলেন। তাঁর এই পদকপ্রাপ্তি ভারতকে আনন্দিত করেছে। তাঁকে অভিনন্দন জানাই। ভবিষ্যতে তাঁর আরো সাফল্য কামনা করি।#Paralympics #Praise4Para."
CG/CB/
(
প্রধানমন্ত্রীরদপ্তর
মার্কিন যুক্তরাষ্ট্রের শিক্ষাবিদ এবং বৌদ্ধ গবেষক অধ্যাপক রবার্ট থুরম্যানের সঙ্গে প্রধানমন্ত্রীর বৈঠক
নতুন দিল্লি, ২১ জুন, ২০২৩
মার্কিন যুক্তরাষ্ট্রের নিউইয়র্কে আজ প্রধানমন্ত্রী নরেন্দ্র মোদী আমেরিকার বিশিষ্ট বুদ্ধিজীবি, লেখক তথা বৌদ্ধ গবেষক, পদ্মশ্রী সম্মান প্রাপ্ত অধ্যাপক রবার্ট থুরম্যানের সঙ্গে সাক্ষাৎ করেন।
বিশ্বের সামনে আসা বিভিন্ন চ্যালেঞ্জের মোকাবিলায় বুদ্ধের মতাদর্শ কিভাবে পথ দেখাতে পারে সে বিষয়টি উঠে আসে দুজনের আলাপচারিতায়। ভারতের বৌদ্ধ সংস্কৃতি এবং বৌদ্ধ ঐতিহ্যের প্রসারে এদেশের উদ্যোগের প্রসঙ্গও তাঁদের আলোচনায় জায়গা পেয়েছে।
(
প্রধানমন্ত্রীরদপ্তর
মিজোরামকে প্রায় ২ হাজার ৫০০ কোটি টাকার ১১টি প্রকল্পের জন্য প্রধানমন্ত্রীর অভিনন্দন
নয়াদিল্লি, ২ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রায় ২ হাজার ৫০০ কোটি টাকার ১১টি সুনির্দিষ্ট প্রকল্পের জন্য মিজোরামের জনসাধারণকে অভিনন্দন জানিয়েছেন। এই সমস্ত প্রকল্পগুলি কেন্দ্রীয় স্বরাষ্ট্রমন্ত্রী শ্রী অমিত শাহ গতকাল হয় উদ্বোধন করেছেন নয়তো ভিত্তিপ্রস্তর স্থাপন করেছেন।
প্রধানমন্ত্রী ট্যুইট করে বলেছেন;
“বিভিন্ন ক্ষেত্রের সঙ্গে জড়িত এইসব উন্নয়নমূলক কাজের মাধ্যমে রাজ্যের আর্থিক বৃদ্ধি ত্বরান্বিত করতে মিজোরামের জনসাধারণকে অভিনন্দন।”
(PG/AB/NS
অসামরিকবিমানপরিবহণমন্ত্রক
ইউক্রেনের প্রতিবেশী দেশ থেকে আজ ১৩০০ ভারতীয়কে অসামরিক বিমানে দেশে ফিরিয়ে আনা হয়েছে
এ পর্যন্ত ১৭ হাজার ৪০০ ভারতীয়কে বিশেষ বিমানে দেশে ফিরিয়ে আনা হয়েছে
নতুন দিল্লি, ০৭ মার্চ, ২০২২
ইউক্রেন থেকে ভারতীয় নাগরিকদের উদ্ধারের জন্য 'অপারেশন গঙ্গা'র অধীনে ইউক্রেনের প্রতিবেশী দেশগুলি থেকে সাতটি বিশেষ অসামরিক বিমানে আজ ১৩১৪ জন ভারতীয় কে দেশে ফিরিয়ে আনা হয়েছে। সেই সঙ্গে গত ২২ ফেব্রুয়ারি, ২০২২ থেকে এ পর্যন্ত বিশেষ বিমানে মোট ১৭ হাজার ৪০০ জনেরও বেশি ভারতীয়কে ফিরিয়ে আনা হয়েছে। একটি সি-১৭ বিমান আজ সন্ধ্যায় পৌঁছানো আশা করা হচ্ছে। সেখানে মোট ২০১ জন যাত্রী রয়েছে।
আজ যে বিশেষ বিমানগুলি ভারতে এসেছে তার মধ্যে ৪ টি দিল্লিতে এবং দুটি মুম্বাইতে নেমেছে। রাতের দিকে আরো একটি বিমান আসার কথা। পাঁচটি বিমান বুদাপেস্ট থেকে এবং একটি বুখারেস্ট ও একটি সুসেভা থেকে ভারতীয় যাত্রীদের নিয়ে এসেছে।
আগামীকাল আরও দুটি বিশেষ বিমান সুসেভা থেকে চারশ জন যাত্রীকে ভারতে ফিরিয়ে নিয়ে আসার কথা রয়েছে।
CG/ SB
(Visitor Counter : 110
স্বরাষ্ট্র মন্ত্রক
সর্দার প্যাটেল জাতীয় একতা পুরস্কারের আবেদনপত্র জমা দেবার শেষ তারিখ বাড়িয়ে ৩০ জুন করা হল
নতুন দিল্লি, ৪ মে, ২০২০
দেশের একতা ও সংহতিবোধ বৃদ্ধির জন্য কেন্দ্র, সর্দার বল্লভভাই প্যাটেলের নামে সর্বোচ্চ অসামরিক পুরস্কার ‘সর্দার প্যাটেল জাতীয় একতা পুরস্কার’ প্রদানের সিদ্ধান্ত নিয়েছে।
শক্তিশালী ও ঐক্যবদ্ধ ভারত গড়ার ক্ষেত্রে যে সমস্ত ব্যক্তি বা প্রতিষ্ঠান অনুপ্রেরণাদায়ক ভূমিকা নিয়ে থাকেন, তাঁদের কাজের স্বীকৃতি দিতে এই পুরস্কার দেওয়া হবে।
২০১৯ এর ২০ সেপ্টেম্বর এই পুরস্কারের জন্য মনোনয়ন বা সুপারিশের আহ্বান করে একটি বিজ্ঞপ্তি প্রকাশ করা হয়েছিল। এবিষয়ে বিস্তারিত জানতে নীচের লিঙ্কটি ক্লিক করুন -
www.nationalunityawards.mha.gov.in
মনোনয়নগুলি অনলাইনে আগামী ৩০ জুন পর্যন্ত গ্রহণ করার সিদ্ধান্ত নেওয়া হয়েছে।
(CG/CB/SFS
প্রধানমন্ত্রীরদপ্তর
প্রধানমন্ত্রী ৫ বছর পর্যন্ত শিশুদের জন্য ককলিয়া প্রতিস্থাপন প্রকল্পের প্রভাবকে স্বাগত জানিয়েছেন
আমরা আমাদের শিশুদের স্বাস্থ্য সুরক্ষায় সর্বদা নিবেদিত: প্রধানমন্ত্রী
নয়াদিল্লি, ৩ মার্চ, ২০২৩
প্রধানমন্ত্রী, শ্রী নরেন্দ্র মোদী ককলিয়া প্রতিস্থাপন প্রকল্পের প্রভাবকে স্বাগত জানিয়েছেন। এইক্ষেত্রে ৫ বছর বয়সী শিশুদের বিনামূল্যে অপারেশন করা হয়। অপারেশনের খরচ ছয় লক্ষ টাকা।
কেন্দ্রীয় বিদ্যুৎ ও ভারী শিল্প প্রতিমন্ত্রী শ্রী কৃষাণ পাল গুর্জারের একটি ট্যুইট শেয়ার করে প্রধানমন্ত্রী তাঁর ট্যুইটে বলেন;
“খুব ভালো তথ্য। শিশুদের স্বাস্থ্য সুরক্ষার জন্য আমরা সর্বদাই নিবেদিত৷”
PG/PM/NS
(
প্রধানমন্ত্রীরদপ্তর
রাখীবন্ধন উপলক্ষ্যে প্রধানমন্ত্রীর শুভেচ্ছা
নতুন দিল্লি, ২২ আগস্ট, ২০২১
প্রধানমন্ত্রী শ্রী নরেন্দ্র মোদী পবিত্র রাখীবন্ধন উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন; “পবিত্র উৎসব রাখীবন্ধন উপলক্ষ্যে সকল দেশবাসীকে অনেক শুভকামনা জানাই।“
CG/CB/SFS
(
মানবসম্পদবিকাশমন্ত্রক
ইন্দিরা গান্ধী ন্যাশনাল ওপেন ইউনিভার্সিটির ৩৪- তম সমাবর্তনে কেন্দ্রীয় শিক্ষামন্ত্রীর দীক্ষান্ত ভাষণ
নতুন দিল্লি, ১৫ এপ্রিল, ২০২১
কেন্দ্রীয় শিক্ষা মন্ত্রী শ্রী রমেশ পক্রিয়াল নিশাঙ্ক আজ ভার্চুয়াল মোডে ইন্দিরা গান্ধী ন্যাশনাল ওপেন ইউনিভার্সিটির ৩৪-তম সমাবর্তনে দীক্ষান্ত ভাষণ দিয়েছেন। এবারের সমাবর্তনে বিশ্ববিদ্যালয়ের পক্ষ থেকে ২,৩৭,৮৪৪ জনকে ডিগ্রি, ডিপ্লোমা এবং শংসাপত্র প্রদান করা হয়েছে। কোভিড জনিত পরিস্থিতিতে পুরো সমাবর্তন অনুষ্ঠানটি বিশ্ববিদ্যালয়ের প্রধান কার্যালয় দিল্লি থেকে ভার্চুয়াল মোডে অনুষ্ঠিত হয়েছে।
এই বিশ্ববিদ্যালয়ের সফল ছাত্র-ছাত্রীদের অভিনন্দন জানিয়ে কেন্দ্রীয় শিক্ষা মন্ত্রী বলেন, উচ্চশিক্ষার ক্ষেত্রে মুক্ত ও দূর শিক্ষার মাধ্যমে ইন্দিরা গান্ধী ন্যাশনাল ওপেন ইউনিভার্সিটি গুরুত্বপূর্ণ ভূমিকা পালন করে চলেছে। তিনি এমন এক শিক্ষার প্রতি গুরুত্ব আরোপ করেন যা একজন শিক্ষার্থীকে স্বনির্ভর করে তুলতে পারে। তিনি বলেন, নতুন শিক্ষানীতি এমনই যার মূল বিষয় হলো শিক্ষা ব্যবস্থায় গঠনমুলক পরিবর্তন এনে বৃত্তিমূলক শিক্ষাকে প্রতিষ্ঠিত করে। কেন্দ্রীয় শিক্ষামন্ত্রী বলেন, ২০৩৫ সালের মধ্যে ৫০ শতাংশ এনরোলমেন্ট অনুপাতের লক্ষ্য অর্জনের জন্য বিশ্ববিদ্যালয়ের একটা গুরুত্বপূর্ণ ভূমিকা রয়েছে।
নতুন শিক্ষানীতির মূল বিষয় হচ্ছে চয়েস বেসড্ ক্রেডিট সিস্টেম বা সিবিসিএস-কে হাইলাইট করা। তিনি বলেন শিক্ষা এবং কর্মসংস্থান সমাজে দুটোরই প্রয়োজন।
এই সমাবর্তন অনুষ্ঠানে কেন্দ্রীয় শিক্ষা মন্ত্রী ইন্দিরা গান্ধী ন্যাশনাল ওপেন ইউনিভার্সিটি ন্যাকের বিচারে ডাবল প্লাস গ্রেড পাওয়ায় বিশ্ববিদ্যালয় কর্তৃপক্ষকে ধন্যবাদ জ্ঞাপন করেন।
ওই বিশ্ববিদ্যালয়ের উপাচার্য অধ্যাপক নাগেশ্বর রাও তার স্বাগত ভাষণে, করোনা জনিত পরিস্থিতিতে বিশ্ববিদ্যালয় কর্তৃক গৃহীত কার্যক্রম গুলির বিবরণ দেন। উপাচার্য বলেন সারা বিশ্বব্যাপী এই বিশ্ববিদ্যালয়ের ৫৬টি আঞ্চলিক কেন্দ্র এবং ২১টি নেটওয়ার্কের মাধ্যমে ডিজিটাল প্রযুক্তির সহায়তায় শিক্ষার্থীদের শিক্ষার সুযোগ দিয়েছে। এছাড়াও বিশ্ববিদ্যালয় ফেসবুক প্ল্যাটফর্ম এর মাধ্যমে প্রায় তিনশ অধিবেশন পরিচালনা করা হয়েছে।
CG/ SB
(Visitor Counter : 125